Case ID: 1088773
Sentence 0: TƏSVİRİ HİSSƏ İddiaçı cavabdeh Daşınmaz Əmlakın Dövlət Reyestri Xidmətinin 1 saylı Bakı Ərazi İdarəsinə qarşı 2 saylı Bakı İnzibati-İqtisadi Məhkəməsinə müraciət edərək, Bakı şəhəri Xəzər rayon İcra Hakimiyyətinin xx xxxxxx 2011-ci il tarixli, 660 və 668 saylı sərəncamları ilə Bakı şəhəri, XXXyerləşən ölçüləri müvafiq olaraq 4,200 kv.m və 2,800 kv.m olan torpaq sahələrinin ona icarəyə verildiyini, həmin tarixdə onunla Bakı şəhər Xəzər rayon İcra Hakimiyyəti arasında torpaq sahələrinin icarəyə verilməsinə dair müqavilələrin bağlandığını, Bakı şəhər Xəzər rayon İcra Hakimiyyəti tərəfindən torpaq sahələrinin yerləşmə cizgilərinin tərtib edildiyini, həmin torpaq sahələri üzərində hüquqların daşınmaz əmlakın dövlət reyestrində qeydiyyata alınması və reyestrdən çıxarışların verilməsi ilə bağlı cavabdeh inzibati orqana müraciət etdiyini, sonuncunun isə ərizənin icrasından müxtəlif bəhanələr gətirərək qanunsuz olaraq imtina etdiyini bildirərək, Bakı şəhəri, XXXyerləşən 2,800 kv.m və 4,200 kv.m olan torpaq sahələrinə dair hüquqlarının daşınmaz əmlakın dövlət reyestrində qeydiyyata alınması və reyestrdən çıxarışların verilməsi vəzifəsinin cavabdehin üzərinə qoyulması barədə qərar qəbul edilməsini xahiş etmişdir.